
Godkjenning av innkalling og saksliste
Godkjenning av protokoll
Saker til behandling
[bookmark: CaseRef209444]17/25 Økonomirapport pr 3.9.2025

	Behandlet av
	Møtedato
	Saknr

	1 Tranøy menighetsråd
	10.09.2025
	17/25






Saksorientering
Regnskapet pr 3.9.25 viser totalt sett et merforbruk på 6960 kr. 
Vi har hatt en ekstra utgift på 10000 kr til Tranøy kirkes 250 års jubileum. 
Ofringer til egen menighet er lavere enn budsjettert, mens inntekter på egenandel fra konfirmanter er høyere.
Det er ikke brukt midler på trosopplæring så langt i år, når man ser bort fra de faste administrasjonsutgiftene på 11400 kr. Konfirmantutgiftene er litt høyere enn budsjettert på bevertning, om man periodiserer.
Vi har ikke overført midler fra menigheten til fellesrådet for utgifter til trosopplæring og konfirmanter. Det gjør vi ved årets slutt.
Tilskuddet fra bispedømmet til trosopplæring dekker akkurat lønnsutgiftene til menighetspedagog.

Forslag til vedtak

Økonomirapport pr 3.9.25 tas til orientering.

Møtebehandling

Vedtak 
Økonomirapport pr 3.9.25 tas til orientering.





[bookmark: CaseRef209453]18/25 Revisjon av regnskap 2024

	Behandlet av
	Møtedato
	Saknr

	1 Tranøy menighetsråd
	10.09.2025
	18/25






Saksorientering
Anne Bærø har revidert regnskapet til Tranøy menighet for 2024. Hun har godkjent regnskapet uten bemerkninger. Regnskapet kan derfor regnes som ferdig revidert og avsluttet.

Forslag til vedtak

Revisjon av regnskapet 2024 for Torsken menighet tas til orientering.

Møtebehandling

Vedtak 
Revisjon av regnskapet 2024 for Tranøy menighet tas til orientering.





[bookmark: CaseRef209450]19/25 Vangsvik kirke vurdert åpnet

	Behandlet av
	Møtedato
	Saknr

	1 Tranøy menighetsråd
	10.09.2025
	19/25






Saksorientering
Bakgrunn:
Vangsvik kirke har vært stengt på bakgrunn av vedtak i orienteringssak i:
1) Tranøy menighetsråd 6.6.2025 der menighetsrådet ble orientert om at kommunen hadde gitt lov til at kirken kunne åpnes etter at den ble stengt, da det falt betongklumper ned fra taket. Menighetsrådet ble videre orientert om at prosjektleder i Senja kommune så for seg en større reparasjon enn den som var beskrevet og at det skulle legges sak fram for kommunestyret om større bevilgning til reparasjon av taket, toaletter, skifte av vinduer mv.. Tranøy menighetsråds kirkepolitikere gikk derfor inn for å holde kirken stengt som et viktig signal til kommunepolitikerne om at det hastet med økt finansiering for å sikre en større og mer omfattende reparasjon av taket.
2) Senja kirkelige fellesråd februar, april og juni 2025 der fellesrådet støttet Tranøy menighetsråds prioritering om å ikke åpne kirken før en fikk avklart om kommunen ville bevilge flere midler til renovering av taket. Videre la fellesrådet til grunn for å holde kirken stengt at åpning av kirken uten at den var renovert kunne gi signaler om at det ikke var så nøye om det kom inn vann. Vangsvik kirkeforening ga i møte 18.02.2025 uttrykk for at kirken skulle åpnes selv om den tok inn vann, men kirkepolitikerne vedtok fortsatt stenging i sine møter. Dette som et viktig signal om at det må komme flere midler slik at taket, toaletter og vinduer kan repareres i hht. prosjektleders beskrivelser.
På initiativ fra innbygger Knut Johnsen ble det gjennomført møte mellom Johnsen, ordfører, varaordfører, kommunedirektør, kommunalsjef, leder teknisk avdeling, leder i Vangsvik kirkeforening, fellesrådsleder, prosjektleder og kirkevergen. Møtets hensikt var å få åpnet Vangsvik kirke, selv om det ikke foreligger vedtak om flere midler, og drøftet muligheten for at Johnsens anbud for å renovere kirken for en million kunne legges til grunn for at taket skulle repareres nå.
Prosjektleder skisserte 5 alternativer til reparasjoner, der alternativ 1 var å ikke gjøre noe i det hele tatt med bygget, alternativ 2 var å renovere på billigste måte og i tråd med anbud Johnsen hadde anskaffet, mens alternativ 5 var dyrest og la opp til renovering av taket, toaletter, vinduer, og endret takkonstruksjon i tråd med antydninger i brev fra arkitekt i 1977. 
Vurderinger:
Vangsvik kirkeforening har i møte 18.2. bedt om at kirken åpnes selv om det ikke er avklart om det kan komme flere midler til prosjektet for en større renovering av taket.
Prosten har i samme møte med kirkeforeningen uttrykt at det er strategisk å avvente åpning av Vangsvik kirke til en vet om taket kan få en større og bedre renovering.
Prosjektleder for Vangsvik kirke har signalisert at kirken trenger en større renovering og signaliserte i møte med Johnsen 26.08. at det er mulig med en enklere renovering, men det best mulige er en større renovering og viste til skriv fra arkitekt i 1977 der en skriver at takkonstruksjonen i Vangsvik kirke ikke er god.
Senja kommunes administrasjon har i møte 26.8. uttrykt skepsis til å få til større bevilgning til prosjektet, men saken er ikke prøvd politisk. Kommuneadministrasjonen mener det beste for å tette kirken er å velge det billigste alternativet og reparere for de pengene som er bevilget evt. med en liten økning på ca. kr. 350.000, da det allerede er brukt penger i prosjektet til kjøp av rapport om takkonstruksjon mv.
Kirketjener i Vangsvik kirke sa opp sin stilling høsten 2024, det avventes skriftlig oppsigelse.
Konklusjon:
Tranøy menighetsråd bes derfor på nytt om å vurdere sin konklusjon fra 6.6. om å holde Vangsvik kirke stengt. Dersom menighetsrådet vil at kirken skal åpnes på de premisser som er skissert over ber fellesrådsadministrasjonen om konkret vedtak slik at saken kan følges opp overfor fellesrådet som har ansvar for bl.a. utgifter ved bygget og bemanning av tjenestene i bygget. 


Forslag til vedtak

1. Tranøy menighetsråd viser til orienteringssak i menighetsrådet 6.6.25 der menighetsrådet konkluderte med å holde Vangsvik kirke stengt i påvente av flere midler til renovering av taket, og tar til orientering at reparasjon av taket på Vangsvik kirke tidligst kan skje vår/sommer 2026. Menighetsrådet tar til orientering kommuneadministrasjonens signaler i møte 26.08. om at det vil bli vanskelig å få til større bevilgning til renoveringen og at renoveringen derfor skal gjøres i hht. beskrivelser i alternativ 2, billigste løsning.
2. Tranøy menighetsråd ber om at Vangsvik kirke skal åpnes så snart taket er pusset ned og kirken er vasket og ber Senja kirkelige fellesråd rekruttere ny kirketjener til Vangsvik kirke.
3. Tranøy menighetsråd ved daglig leder sørger for å tømme bøtter og kar inne i kirken, dersom det fortsatt lekker inn vann frem til taket blir reparert.
4. Tranøy menighetsråd avklarer med sokneprest og prost hvilke tjenester som skal utføres i kirken fram til taket er reparert.

Møtebehandling

Vedtak 
Tranøy menighetsråd er ikke kjent med å ha fattet vedtak om stenging av Vangsvik kirke. Menighetsrådet ber administrasjonen fremlegg dokumentasjon på påstanden om menighetsrådets vedtak om stenging til menighetsrådsmøtet 12. november 2025. Tranøy menighetsråd ønsker umiddelbar åpning av Vangsvik kirke, og om nødvendig fattes herved vedtak fra menighetsrådets side om umiddelbar åpning av Vangsvik kirke. Vi ber Senja kirkelige fellesråd avklare om nåværende kirketjener ved Vangsvik kirke ønsker å fortsette i sitt arbeidsforhold før eventuell igangsettelse av rekrutteringsprosess for ny kirketjener.

	Behandlet av

Saksorientering
250 års markeringen av Tranøy kirke ble gjennomført som planlagt under Tranøydagan 21. juli i år. Tranøy kirkeforening stod som hovedarrangør, men hadde god støtte fra Tranøy menighetsråd. I menighetsrådet er det spesielt Håkon og Truls som har lagt ned en solid innsats.
Det var omtrent 400 besøkende på arrangementet. Dette var i overkant av forventning. Transport over fjorden gikk likevel problemfritt begge veier. Den største utfordringen med så mange mennesker, var at man gikk tom for mat i salgsbodene.
Tranøy kirkeforening fikk et overskudd på 39871 kr. 
Det var mange gode krefter som stod bak arrangementet, og de bør takkes spesielt av menighetsrådet.

Forslag til vedtak

Tranøy menighetsråd er svært takknemlig for den vellykkede gjennomføringen av 250 års jubileet. Menighetsrådet ønsker å takke alle bidragsytere til arrangementet for deres innsats.

Møtebehandling

Vedtak 
Tranøy menighetsråd er svært takknemlig for den vellykkede gjennomføringen av 250 års jubileet for Tranøy kirke. Menighetsrådet takker alle bidragsytere til arrangementet i brevs form signert av sokneprest og menighetsrådsleder.





[bookmark: CaseRef209455]21/25 Menighetsmøte 2025

	Behandlet av
	Møtedato
	Saknr

	1 Tranøy menighetsråd

Saksorientering
Saksorientering
Det er nødvendig å gjennomføre menighetsmøte for å behandle sak om endring av gudstjenesteforordningen.
Prosedyren med et menighetsmøte er at man innkaller med minst 14 dagers varsel. Møtet skal kunngjøres offentlig i kirken og i lokalavis eller menighetsbladet og for øvrig på den måten som menighetsrådet bestemmer. Kunngjøringen skal inneholde tid og sted for møtet og oversikt over hvilke saker som skal behandles.
Møtet ledes av menighetsrådsleder og sokneprest, og det gjennomføres gjerne i forbindelse med en gudstjeneste.


Forslag til vedtak

Det gjennomføres menighetsrådsmøte 

Møtebehandling

Vedtak 
Det gjennomføres menighetsrådsmøte 16. november i Vangsvik kirke etter gudstjenesten.

